hennie bvan deventer
Jy blaai in die argief vir hennie bvan deventer.
Februarie 7, 2015 in Uncategorized
Merkers:hennie bvan deventer, in melkbos, stories oor tokkie
Wyle Andre P. Brink se wonderlike boek van die jare 60 Die Amabassadeur by ‘n vriendin present gekry. Was daardie tyd parlementere verslaggewer in die Kaap, en oor die Paasreses kom my ouers toe kuier – bring, op my versoek, die oulike Bultfonteinse nooi Tokkie van Wyk (nou mev. Tokkie van Deventer) saam. In die woonstel sien Ma die boek, blaai in hom en sien die inskrywing. Goeie moeder ag dit toe gerade om die boek liewer diep weg te steek – nie oor die skrywer of die verhaal nie maar oor die gewer.
Het die storie vanoggend n.a.v Brink se dood gister op ‘n vliegtuig op Facebook vertel, en bygevoeg: “As dit gehelp het om onnodige konflik te vermy, is ek dankbaar”.
Theo Venter kom daarop uit Potchefstroom met die volgende vorendag: : “Hennie, jy kan bly wees jou ma het Die Ambassadeur nie gelees nie! “
“Dit was my eerste boek in die vroeg sewentigs! Laat my dink aan my eie ouma wat ‘n Mills & Boon vir Kersfees kry op 97. Sy begin dadelik lees en so uur later met hele familie om haar vra sy haar twee skoondogters: “Wat is oral sex?” Chaos in familie en 100% onkunde! Ouma Venter is op 101 oorlede sonder dat iemand haar ooit geantwoord het!”
Kon die versoeking nie weerstaan om toe ook weer die storie van Tokkie en my Bloemfonteinse woonstelmaat Willie Kuhn op te haal nie.
Dit was 1966. Sy was ‘n splinternuwe onderwyseresse, vars uit Bultfontein.
Een aand wou sy in die kombuis van ons woonstel by Willie weet: “Wat beteken ballas?”
Sy het die “vreemde woord” die oggend uit die mond van een van haar standerd-een-seuntjies die eerste keer gehoor. Willie se skamerige maar diplomatiese antwoord: “Stel voor jy vra vir Hennie as julle eers getroud is”.
HOOG IN DIE ALPE
Merkers:alpe, balule, genepi, hennie bvan deventer, melkbos
Kry uit die bloute hierdie sjarmante foto van ons Franse Balulevriende hoog in die Alpe naby hul tuiste, La Rosiere de Bourg, Die Franse gesin het in Augustus in daardie primitiewe boskampie naby Olifants in die KNP oornag vriende geword met wie adresse uitgeruil is.
Hulle is Didier Charvet, sy vrou, Emilie Anxionnaz, ‘n skaapwagter se dogter wat sonder lopende water in die huis grootgeword het, en hul twee flukse meisiekinders, Myrtille (10) en Melisse (7).
Hoe sal ek vergeet van die pikante génépi waarvan ons mildelik uit ‘n pragtige vlekvrye staalflessie geniet het? Hulle het dit self in die einste Alpe naby hul tuiste gepluk op ‘n gevaarlike klimroete waar ander génépi-soekers al met hul lewens geboet het.
Lees ook my blog van 3 September.
Hennie van Deventer se Blog » PLAISIR D’GENEPI, ENS
CachedSep 3, 2014 – Ons het ‘n lekker Brekfis by Balule geniet waarop ek graag ‘n heildronk met ‘n knertsie verfrissende génépi uit die westelike Alpe wil instel.
aktief 6 days, 3 hours gelede